cyanic-selkie/wikianc huggingface dataset:
มาสด้า 2
โตโยต้า ยาริส ไฮบริด (EU-Spec)
Toyota เคยนำ Mazda 2 มาติดชื่อ Toyota Yaris เพื่อออกจำหน่ายที่สหรัฐฯ แล้วในปี 2019 บัดนี้ ความร่วมมือดังกล่าวได้ขยายไปยังยุโรป หลังบริษัทจาก Hiroshima ได้เปิดตัว Mazda 2 Hybrid รุ่นล่าสุด ครั้งแรกของบริษัทที่ใช้ขุมพลัง Full Hybrid แบบชาร์จพลังงานเองได้ ด้วยการนำ Toyota Yaris มาเปลี่ยนโลโก้ใหม่
Mazda 2 Hybrid เวอร์ชั่นยุโรป มีล้อให้เลือกทั้งขนาด 15 และ 16 นิ้ว ภายในกว้างขวางรองรับผู้โดยสารผู้ใหญ่ 4 คน และมีพื้นที่บรรทุกสัมภาระ 286 ลิตร อันเป็นผลมาจากระยะฐานล้อ 2,560 มิลลิเมตร ส่วนขุมพลังเป็น เครื่องยนต์เบนซิน แบบ 3 สูบ ขนาด 1,490 ซีซี กำลังสูงสุด 93 แรงม้า พ่วงมอเตอร์ไฟฟ้า กำลังสูงสุด 80 แรงม้า รวมทั้งระบบมีกำลังสูงสุด 116 แรงม้า
Mazda 2 Hybrid เวอร์ชั่นยุโรป สามารถขับขี่ด้วยพลังงานไฟฟ้าเพียงอย่างเดียว และมีอัตราสิ้นเปลืองเชื้อเพลิงโดยเฉลี่ยที่ 30.01 – 31.58 กิโลเมตร/ลิตร ขึ้นอยู่กับขนาดล้อ สำหรับรุ่นย่อยที่มีให้เลือก ประกอบด้วย Pure, Agile และ Select เปิดตัวเป็นครั้งแรกวันที่ 6 ธันวาคม พ.ศ. 2564 และ จะเริ่มออกจำหน่ายในฤดูใบไม้ผลิ 2022 หรือ ราวเดือนมีนาคม – มิถุนายน
พระยายะหริ่ง (พ่าย)
พระยายะหริ่ง (พ่าย) เดิมเป็นพระยาเมืองปัตตานีคนที่ 4 ต่อมาภายหลังจากได้แยกเมืองปัตตานีออกเป็น 7 หัวเมืองจึงได้รับแต่งตั้งเป็นพระยาเมืองยะหริ่งคนที่ 1
ประวัติ
พระยายะหริ่ง (พ่าย) เป็นบุตรของพระยามหานุภาพปรามสงคราม (เค่ง) เจ้าเมืองจะนะ และเป็นน้องชายของพระยาตานี (ขวัญซ้าย)
ในสมัยเมืองปัตตานียังไม่แบ่งเป็น 7 หัวเมือง พระยาตานี (ขวัญซ้าย) ได้รับโปรดเกล้าแต่งตั้งเป็นพระยาเมืองปัตตานี ได้ตั้งศูนย์ว่าราชการอยู่ที่ตำบลนาเกลือ อำเภอเมืองปัตตานี เมื่อถึงแก่อนิจกรรม พระบาทสมเด็จพระพุทธเลิศหล้านภาลัยจึงโปรดเกล้าแต่งตั้ง (พ่าย) ผู้เป็นน้องชายของพระยาตานี (ขวัญซ้าย)เป็นพระยาเมืองปัตตานี พร้อมกับนายเสมใส หรือ (หลวงสวัสดิภักดี นายยิ้มซ้าย) บุตรพระยาตานี(ขวัญซ้าย)เป็นผู้ช่วยราชการ และได้ย้ายศูนย์ว่าราชการการของปัตตานีมาอยู่ที่ ตำบลยามู ในเมืองยะหริ่ง และได้สร้างวัดขึ้นมาเพื่อเป็นศูนย์กลางของเมือง คือ วัดมัชฌิมาวาส (วัดกลาง)
ในช่วงนายพ่ายเป็นเจ้าเมืองปัตตานี ปรากฎว่าเหตุการณ์ยังไม่สงบ มีการทะเลาะกับชาวเมืองปัตตานีบ่อยครั้ง มีการคบคิดเข้าปล้นบ้านเจ้าเมือง ชาวเมืองพากันเกลียดชังเจ้าเมืองซึ่งเป็นชาวสยาม จึงเกิดความวิตกว่า หากชาวเมืองลุกฮือขึ้นมาจะเป็นปัญหาอย่างยิ่ง พระยาตานี (พ่าย) จึงส่งสารฉบับหนึ่งไปยังเมืองสงขลา เมื่อเจ้าเมืองสงขลาทราบแล้วจึงกราบบังคมทูลไปยังพระเจ้าแผ่นดินที่กรุงเทพ จากนั้นจึงมีการปรึกษาหารือกันระหว่างองคมตรีเพื่อนำหลักการปกครองมาใช้ที่ปัตตานี
ในที่สุดที่ประชุมมีความเห็นว่า จำเป็นต้องแยกอำนาจปกครองที่เมืองปัตตานี เพื่อความสะดวกต่อการปกครอง พระบาทสมเด็จพระพุทธเลิศหล้านภาลัย จึงส่งพระยาอภัยสงครามมาเพื่อปรึกษากับเจ้าเมืองสงขลา โดยแยกเมืองปัตตานีออกเป็น 7 หัวเมือง ได้แก่ ปัตตานี ยะหริ่ง  หนองจิก  รามัน  ยะลา  ระแงะและสาย (สายบุรี)
เมื่อแยกเมืองปัตตานีเป็น 7 หัวเมืองเรียบร้อยแล้ว จึงแต่งตั้งให้ (พ่าย) เป็นพระยาเมืองยะหริ่ง ต่อมาเมื่อพระยายะหริ่ง (พ่าย) ถึงแก่อนิจกรรม จึงแต่งตั้งให้ นายเสมใส หรือ (หลวงสวัสดิภักดี นายยิ้มซ้าย) บุตรพระยาตานี (ขวัญซ้าย) มาปกครองเมืองยะหริ่งแทน
ไทยแลนด์แชมเปียนส์คัพ 2561
การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2561 หรือในอีกชื่อเรียกว่า ออมสินไทยแลนด์แชมเปียนส์คัพ 2018 (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 2 โดย บุรีรัมย์ ยูไนเต็ด สโมสรที่ชนะเลิศ ไทยลีก พบกับ เชียงราย ยูไนเต็ด สโมสรที่ชนะเลิศ ช้าง เอฟเอคัพ โดยจะแข่งขันกันที่ สนามศุภชลาศัย ใน กรุงเทพมหานคร และเป็นครั้งแรกที่ทางสมาคมฟุตบอลจะนำเทคโนโลยี วีเออาร์ (V.A.R. หรือ Video Assistant Referees) มาใช้ในการตัดสินและครั้งนี้เป็นครั้งแรกในการยิงลูกโทษตัดสินจะเป็นการยิงลูกโทษแบบใหม่ ABBA (เอบีบีเอ) ซึ่งถือได้ว่าเป็นการยิงลูกโทษตัดสินแบบใหม่ครั้งแรกของวงการฟุตบอลไทยเช่นกัน
พิมพ์ชนก ลือวิเศษไพบูลย์
พิมพ์ชนก ลือวิเศษไพบูลย์ (เกิด 30 กันยายน พ.ศ. 2535) เป็นนักแสดงชาวไทยเชื้อสายจีน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ โดยผลงานที่ทำให้เริ่มมีชื่อเสียงคือภาพยนตร์เรื่อง สิ่งเล็กเล็กที่เรียกว่า...รัก ในปี พ.ศ. 2553 ได้รับรางวัลนาฏราช สาขานักแสดงดาวรุ่งหญิงยอดเยี่ยม จากละครเรื่อง หลงไฟ และได้รับรางวัลนาฏราช สาขานักแสดงนำหญิงยอดเยี่ยม จากละครเรื่อง ใบไม้ที่ปลิดปลิว
มิซาร์ ชิด
มิซาร์ ซิด แห่งดาวเซต้า ตัวละครจากเรื่องเซนต์เซย่า เป็นหนึ่งในก็อดวอริเออร์ทั้ง 7
พิมพ์ชนก ลือวิเศษไพบูลย์
ปฐมวัย
พิมพ์ชนก เกิดเมื่อวันพุธที่ 30 กันยายน พ.ศ. 2535 ที่กรุงเทพมหานคร เป็นบุตรคนโตของครอบครัวชาวไทยเชื้อสายจีน โดยนามสกุลลือวิเศษไพบูลย์เพี้ยนมาจากแซ่หลี (呂) บิดาทำธุรกิจเกี่ยวกับการส่งออก มารดารับราชการเป็นนักสังคมสงเคราะห์ มีน้องชายหนึ่งคน ในวัยเด็กเธอได้รับการส่งเสริมให้เป็นนักกีฬายิมนาสติกลีลา เคยลงแข่งขันได้เหรียญรางวัลประเภททีมหลายครั้ง ขณะที่พิมพ์ชนกเรียนอยู่ชั้นประถมปีที่ 6 มีทีมงานโมเดลลิ่งที่กำลังค้นหานักแสดงเด็กหน้าใหม่ได้มาพบเข้าที่สนามฝึกซ้อม จึงได้ชักชวนให้มาถ่ายโฆษณารองเท้านักเรียนยี่ห้อหนึ่ง และเป็นจุดเริ่มต้นของการเข้าสู่วงการบันเทิงเป็นครั้งแรก
เธอสำเร็จการศึกษาระดับประถมศึกษาที่ โรงเรียนมีนประสาทวิทยา และ โรงเรียนเทพอักษร ระดับมัธยมศึกษาที่ โรงเรียนนวมินทราชินูทิศ เตรียมอุดมศึกษาน้อมเกล้า และระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ สุวพิชญ์ ไตรพรวรกิจ, วิศรุต หิมรัตน์
ปัจจุบัน​คบหากับ​ ณภัทร​ เสียงสมบุญ
มิซาร์ ชิด
บทบาท
เขาเป็นคนที่เกิดในตระกูลที่สูงส่งของแคว้นแอสการ์ด และมีพี่ชายฝาแผดอีกหนึ่งคน คือ บั๊ด ทว่าเนื่องจากชาวแอสการ์ดมีความเชื่อว่า คู่ฝาแฝดจะเป็นผู้ทำลายล้างวงศ์ตระกูล ทำให้เกิดอันเหตุน่าเศร้าขึ้นคือ จะมีทารกรอดชีวิตได้เพียงคนเดียวเท่านั้น ทางครอบครัวจึงนำบั๊ดไปทิ้งไว้ในป่า แล้วเลี้ยงดู ชิด เป็นลูกคนเดียวมาตลอด ซึ่งในความเป็นจริงแล้ว ชิด เองก็รู้มาตลอดว่าตนเองมีพี่ชาย และก็รู้สึกผิดมาตลอดที่เกิดเหตุการณ์เช่นนี้
พิมพ์ชนก ลือวิเศษไพบูลย์
ผลงานภาพยนตร์
ก่อนมีชื่อเสียง เธอเป็นนักแสดงสมทบในภาพยนตร์ไทยมาแล้วหลายเรื่อง เช่น ภาพยนตร์สั้นเฉลิมพระเกียรติ แด่พระผู้ทรงธรรม ตอนทะเลของก้อย, ภาพยนตร์ 5 หัวใจฮีโร่, อนึ่ง คิดถึงเป็นอย่างยิ่ง, และ ที่ออกฉายในเดือนมีนาคม พ.ศ. 2552 ต่อมาจากการเป็นนักแสดงนำในภาพยนตร์ไทยเรื่อง สิ่งเล็กเล็กที่เรียกว่า...รัก เข้าฉายเมื่อวันที่ 12 สิงหาคม พ.ศ. 2553 ทำให้พิมพ์ชนกมีชื่อเสียงเป็นอย่างมาก เนื่องจากความสามารถในการแสดงของพิมพ์ชนกที่ทำให้ผู้ชมมีความรู้สึกร่วมและคล้อยตามไปกับตัวละครที่แสดงได้เป็นอย่างดี ส่วนผลงานภาพยนตร์ของพิมพ์ชนกเรื่องต่อไป คือ โคตรสู้ โคตรโส ฉายในเดือนธันวาคม พ.ศ. 2553 และเลิฟซัมเมอร์ รักตะลอนออนเดอะบีช ฉายเมื่อตุลาคมปี 2554
เธอร่วมเดินทางไปโปรโมตภาพยนตร์ สิ่งเล็กเล็กที่เรียกว่า...รัก ที่ประเทศจีนเมื่อต้นเดือนมิถุนายน ซึ่งเป็นที่สนใจกับสื่อและแฟนคลับชื่นชอบภาพยนตร์เรื่องนี้และให้การต้อนรับพิมพ์ชนกเป็นอย่างมาก กระแสภาพยนตร์ยังทำให้เธอมีโอกาสได้ร่วมแสดงรับเชิญในภาพยนตร์สัญชาติฟิลิปปินส์ เรื่อง Suddenly It's Magic ที่เข้าฉายในฟิลิปปินส์ปลายเดือนตุลาคม 2555
มิซาร์ ชิด
ภาคอัศวินแห่งแอสการ์ด
เขาเข้าปะทะชุนอีกครั้งที่แอสการ์ด ชุนเอาชนะชิดได้แต่กลับถูกบั้ดลอบโจมตี
อ้างอิง
Shido de Mizar
พิมพ์ชนก ลือวิเศษไพบูลย์
ผลงานละครโทรทัศน์
พิมพ์ชนกมีผลงานครั้งแรกโดยรับบทนักแสดงสมทบในละครเรื่องทะเลสาบสีเลือด ออกอากาศที่สถานีโทรทัศน์ไอทีวี ช่วงเดือนมกราคม พ.ศ. 2551 ต่อมา พิมพ์ชนกได้ทำสัญญาเข้าสังกัดสถานีโทรทัศน์สีกองทัพบกช่อง 7 มีระยะเวลา 7 ปี เริ่มจากปลายปี พ.ศ. 2552
ผลงานละคร
ผลงานพิธีกร
ออนไลน์
บทเพลงตอนมหาทรมาน
บทเพลงตอนมหาทรมาน (Passion music) เป็นบทเพลงทางศาสนา มีเนื้อหาเกี่ยวกับการพิพากษาและการตรึงไม้กางเขนของพระเยซู ซึ่งมักจะมีการแสดงในช่วงเทศกาลอีสเตอร์ บทเพลงนี้เป็นบทเพลงขนาดใหญ่ และมีการประพันธ์มากันแต่โบราณ เนื้อเพลงที่นำมาเขียนจะนำมาจากพระคัมภีร์ (Gospel) ซึ่งก็มีผู้เขียนหลายคน ได้แก่ ยอร์น มาระโก มัทธิว ผู้ประพันธ์เพลงที่สำคัญ คือ ไฮน์ริช ชึทซ์, โยฮัน เซบัสทีอัน บัค และโยเซ็ฟ ไฮเดิน
วัดบ้านฆ้อง
วัดบ้านฆ้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านฆ้อง อำเภอโพธาราม จังหวัดราชบุรี
ประวัติ
เมื่อต้นสมัยรัชกาลที่ 1 ต้นรัตนโกสินทร์ ได้มีครอบครัวลาวครอบครัวหนึ่ง เดินทางอพยพมาจากเมืองเวียงจันทร์ประเทศลาว โดยการนำของพระภิกษุรูปหนึ่ง ชื่อพระอาจารย์มะนาวเชี่ยว เป็นพระทรงคุณพิเศษมีปัญญาสามารถรู้ภาษานกได้ และท่องมนต์คาถาบทหนึ่งๆ ได้เร็วมากชั่วปาดมะนาวขาดเท่านั้น ชาวบ้านจึงเรียกกันว่า พระอาจารย์มะนาวเชี่ยว เวลานอนจำวัดไม่ใช้หมอน แต่ใช้ผลมะนาวแห้งหนุนศีรษะ ได้พาญาติโยมขึ้นช้างเดินทางมาด้วยกัน 4 คน คือ
ทั้ง 4 นี้ สันนิษฐานว่าคงเป็นเครือญาติกัน และได้นำตู้ใส่พระคัมภีร์ไวยากรณ์เป็นอักษรขอมลาวจารึกในใบลานมาด้วย 2 ตู้ (ขณะนี้ยังมีหลักฐานอยู่บนกุฏิวัดบ้านฆ้อง) ได้มาพักอาศัยอยู่ที่ศาลเจ้าปู่ตา ซึ่งอยู่ห่างจากวัดบ้านฆ้องไปทางทิศเหนือประมาณ 500 เมตร เมื่อมาพักแล้วญาติโยมก็ออกแสวงหาอาหารพืชผักผลไม้ตามบริเวณใกล้ๆ ที่พัก ซึ่งเป็นดงไม้เบญจพรรณธรรมชาติมีต้นไม้น้อยใหญ่ขึ้นอยู่อย่างหนาแน่น วันหนึ่งจึงได้มาพบวิหารเล็กๆ อยู่หลังหนึ่งรูปคล้ายโบสถ์ ภายในวิหารมีพระพุทธรูปศิลาและประดิษฐานอยู่ บริเวณรอบๆ วิหารมีซากโบราณวัตถุสลักหักพัง พืชพันธุ์ไม้ปกคลุมอยู่ทั่วๆ ไป มีสภาพคล้ายกับเป็นวัดร้าง โดยเฉพาะมีต้นตะเคียน ต้นพิกุลใหญ่ๆ หลายต้นมีอายุหลายชั่วอายุคนแล้วขึ้นอยู่มากมาย ในวัดร้างนี้ไม่มีใครทราบประวัติ พระอาจารย์มะนาวเชี่ยวได้ทราบข่าว จึงได้มาตรวจดูสถานที่เห็นเป็นชัยภูมิที่เหมาะสม เป็นรมณียสถานที่ร่มรื่น เป็นที่อยู่อาศัยของพวกวิหานกกาทั้งหลาย จึงได้พาญาติโยมมาพักอาศัยอยู่ที่วัดร้างนี้ โดยย้ายที่พักจากศาลเจ้าปู่ตามาบูรณะซ่อมแซมทำเป็นที่อยู่อาศัย ครั้นอยู่มานานๆเข้าก็ได้มีครอบครัวลาวที่อบยพมาทีหลังได้มาอยู่สมทบอยู่เรื่อยๆจนปรากฏว่ามีประชาชนมาอยู่มากขึ้นทุกที จึงได้เกิดการขาดแคลนข้าวปลาอาหารน้ำดื่มน้ำใช้ พระอาจารย์มะนาวเชี่ยว จึงได้พาญาติโยมประชาชนทำการขุดสระขังน้ำเป็นสระขนาดใหญ่ขึ้นทางทิศตะวันตกของวัด
นับตั้งแต่นั้นมาประชาชนก็อยู่ด้วยความร่มเย็นเป็นสูขตลอดมา มีขนบธรรมเนียมประเพณีและวัฒนธรรม เหมือนไทยภาคอีสานทุกประการ ปัจจุบันชาวบ้านฆ้องยังพูดภาษาลาวอยู่และคนเฒ่าคนแก่ก็ยังชำนาญในการปลูกหม่อนเลี้ยงไหมทอผ้าไหม เมื่อมีประชาชนอยู่หนาแน่นชาวบ้านฆ้องพวกหนึ่งได้อพยบไปทำมาหากินในเขตอำเภอบ้านโป่ง เมื่ออยู่นานๆต่อมาจึงได้สร้างวัดขึ้นวัดหนึ่งในเขตตำบลท่าผา อำเภอบ้านโป่งเรียกว่า วัดบ้านฆ้องน้อย ซึ่งมีอยู่ในปัจจุบันนี้เป็นวัดที่มีความเจริญทัดเทียมกับวัดบ้านฆ้องใหญ่ มีขนบธรรมเนียมประเพณีและวัฒนธรรมเหมือนกัน จนมีคำพังเพยว่า "ฆ้องน้อย ฆ้องใหญ่" ไม่ใช่อื่นไกลพี่น้องกัน
ลำดับเจ้าอาวาส
วันบ้านฆ้องใหญ่ได้มีเจ้าอาวาสปกครองสืบต่อๆ กันมาตามลำดับ ดังนี้
ซันตากูโลมาดากรามาแน็ต
ซันตากูโลมาดากรามาแน็ต (Santa Coloma de Gramenet) เป็นเมืองในแคว้นกาตาลุญญา ประเทศสเปน ตั้งอยู่ทางทิศใต้-ตะวันออกของทิวเขาลิตูรัล โดยมีจุดสูงสุดคือ ปุดจ์กัสตัลยา (299 ม.) ตั้งอยู่ริมฝั่งซ้ายของแม่น้ำบาซ็อส บริเวณนี้มีการตั้งถิ่นฐานมาตั้งแต่ยุคไอเบริก และมีหมู่บ้านไอเบริกที่ค้นพบบริเวณปุดจ์กัสตัลยา
นารา ชิกามารุ
นารา ชิกามารุ (奈良シカマル; Shikamaru Nara) เป็นตัวละครในมังงะและอนิเมะซีรีส์นินจาคาถาโอ้โฮเฮะ ที่ได้รับการสร้างสรรค์โดยมาซาชิ คิชิโมโตะ ในอนิเมะและมังงะ ชิกามารุเป็นนินจาในหมู่บ้านโคโนฮะ เขาเป็นสมาชิกคนหนึ่งของทีม 10 ซึ่งเป็นกลุ่มของนินจาที่ประกอบด้วยอาคิมิจิ โจจิ, ยามานากะ อิโนะ และมีผู้นำทีมชื่อซารุโทบิ อาซึมะ ซึ่งชิกามารุเป็นตัวละครที่มีนิสัยขี้เกียจ และไม่เต็มใจที่จะใช้ความฉลาดอันน่าอัศจรรย์ของเขา และได้มีการตั้งข้อสังเกตว่าคิชิโมะโตะซึ่งเป็นผู้เขียนนั้น มีความชอบต่อชิกามารุเนื่องด้วยมีนิสัยชอบความสบาย นอกเหนือจากอนิเมะและมังงะซีรีส์นินจาคาถาโอ้โฮเฮะ ชิกามารุยังได้ปรากฏตัวในเวอร์ชันภาพยนตร์ถึงสี่ภาค เช่นเดียวกับสื่ออื่น ๆ อีกหลายสื่อที่เกี่ยวข้องกับซีรีส์ ซึ่งประกอบไปด้วยวิดีโอเกมและออริจินอลวิดีโอแอนิเมชัน
มีอนิเมะและสิ่งพิมพ์มังงะมากมายที่มีความเห็นเกี่ยวกับตัวละครชิกามารุ หลายคนได้วิจารณ์เกี่ยวกับความเกียจคร้านและสติปัญญาของเขา และสังเกตเห็นการเปลี่ยนแปลงถึงความเป็นผู้นำของเขา เว็บไซต์อนิเมะนิวส์เน็ตเวิร์คได้ยกย่องถึงวิวัฒนาการของตัวละครชิกามารุว่า "ไม่เหมือนพระเอก" ตามโครงเรื่องของนินจาคาถาโอ้โฮเฮะ นอกจากนี้ ชิกามารุยังเป็นตัวละครที่ได้รับความนิยมสำหรับผู้อ่านนินจาคาถาโอ้โฮเฮะเป็นอย่างมาก โดยได้อยู่ในอันดับต้น ๆ จากการสำรวจความนิยมอยู่หลายครั้ง  สินค้าที่อิงจากชิกามารุที่ได้รับการเปิดตัว ประกอบด้วย แอ็กชันฟิกเกอร์, พวงกุญแจ และแผ่นแปะ
การสร้างและแนวคิด
นารา ชิกามารุ เป็นหนึ่งในตัวละครที่ฉลาดที่สุดในอนิเมะมังงะเรื่องนารูโตะ แรกเริ่มเดิมทีมาซาชิ คิชิโมโตะ ได้สร้างชิกามารุเพื่อให้เขาเป็นผู้ชนะเพียงคนเดียวของนินจาคาถาโอ้โฮเฮะยุคแรก ในการสอบจูนิน ตามสติปัญญาระดับสูงของเขา อย่างไรก็ตาม คำแนะนำจากบรรณาธิการของเขาส่งผลให้คิชิโมโตะตัดสินใจขัดจังหวะทัวร์นาเมนต์การต่อสู้ระหว่างนินจาเพื่อมุ่งเน้นไปที่โอโรจิมารุ ซึ่งเป็นจอมวายร้ายที่เพิ่งเปิดตัว อย่างไรก็ตาม ชิกามารุกลายเป็นนินจาเพียงคนเดียวจากการสอบแรกเริ่มเพื่อให้ได้อันดับที่สูงขึ้นในภาค 1 ของซีรีส์
มาซาชิ คิชิโมโตะ ได้รับการตั้งข้อสังเกตว่าเขามีความชื่นชอบต่อชิกามารุ เนื่องด้วยชอบความสบาย ถึงอย่างนั้นก็ยังคงมีความเป็นอัจฉริยะ และตรงกันข้ามกับอุจิวะ ซาสึเกะ ที่ดูฉลาด แต่กลับมีลักษณะของความเคียดแค้นชิงชัง นอกจากนี้ คิชิโมะโตะยังเคยกล่าวอย่างติดตลก ว่าเขาจะแต่งงานกับชิกามารุหากเขาเป็นผู้หญิง โดยบอกว่าชิกามารุมีแนวโน้มที่จะเป็นผู้ประสบความสำเร็จในชีวิต เมื่อได้มีการออกแบบชิกามารุในภาคสอง คิชิโมะโตะต้องการวาดชิกามารุไม่ให้มีลักษณะซ้ำกับแบบเดิมด้วยเสื้อกั๊กที่นินจาคนอื่นในซีรีส์หลายคนได้สวมใส่ เขาจึงต้องวาดเครื่องป้องกันหน้าผากอยู่ตรงบริเวณแขนเพื่อที่จะได้ไม่ปิดบังผมเผ้าของตัวละครนี้
ในภาคสอง ซารุโทบิ อาซึมะ ซึ่งเป็นครูของชิกามารุ ได้เสียชีวิตขณะต่อสู้กับฮิดัน ผู้เป็นสมาชิกผู้ก่อการร้ายแสงอุษา และชิกามารุเริ่มสูบบุหรี่ของอาซึมะชั่วครู่ ซึ่งมาซาชิ คิชิโมโตะ กลัวว่าสำนักพิมพ์ชูเอชะจะตำหนิเรื่องนี้เนื่องจากชิกามารุยังเป็นวัยรุ่น และนิตยสารมังงะก็มุ่งเป้าไปที่กลุ่มประชากรรุ่นเยาว์ อย่างไรก็ตาม ฉากเหล่านี้ไม่ได้ถูกเซ็นเซอร์ อนึ่ง สำหรับตอนจบของซีรีส์ มาซาชิ คิชิโมโตะ ได้แนะนำลูกชายของชิกามารุกับเทมาริ ชื่อว่าชิกาได ซึ่งเกือบจะเหมือนกับพ่อของเขา อย่างไรก็ตาม มาซาชิ คิชิโมโตะ ตั้งเป้าให้ทั้งคู่มีลักษณะที่แตกต่างกัน โดยเฉพาะอย่างยิ่งในภาคต่อของมังงะดังกล่าวเรื่องโบรูโตะ: นารูโตะ เน็กซ์ เจนเนเรชั่น
ในนินจาคาถาโอ้โฮเฮะ
ชิกามารุมีบทปรากฏตัวครั้งแรกในซีรีส์เมื่อครั้งที่เป็นช่วงสอบจูนิน ซึ่งเป็นการสอบรอบสองเพื่อการเลื่อนตำแหน่งนินจาที่มีขึ้นเป็นประจำทุกปี เขาเป็นส่วนหนึ่งของทีม 10 ร่วมกับอาคิมิจิ โจจิ และยามานากะ อิโนะ เขาเป็นคนที่ไม่มีความกระตือรือร้นเป็นอย่างมาก และต้องการที่จะใช้ชีวิตเลยผ่านไปโดยไม่ใช้ความพยายาม ตรงกันข้ามกับความขี้เกียจของเขา ชิกามารุเป็นคนที่ฉลาดมาก ซารุโทบิ อาซึมะ ซึ่งเป็นครูของเขา ได้ระบุว่าระดับเชาวน์ปัญญาของชิกามารุมีเกินกว่า 200 ความสามารถของชิกามารุคือการใช้คาถาเงาเลียนแบบ (影真似の術) ซึ่งเป็นเทคนิคประจำตระกูล ที่เป็นการผสานเงาของเขาเข้ากับเงาของฝ่ายศัตรู โดยทำให้อีกฝ่ายถูกตรึงและถูกบังคับให้เลียนแบบการเคลื่อนไหวของชิกามารุ ในฐานะที่ดำเนินเรื่องอย่างต่อเนื่อง ชิกามารุยังสามารถจัดการกับเงาของเขาได้ในรูปแบบใหม่ โดยในภาคสองของซีรีส์ ชิกามารุสามารถใช้เทคนิคเงาติดตามได้หลายเงาและสามารถยกเงาของเขาจากพื้นดินเพื่อที่จะโต้ตอบกับวัตถุทางกายภาพได้ เช่น เขาสามารถใช้เงาเลื้อยกระซวกร่างของศัตรู หรือใช้ให้พวกมันทำการซัดอาวุธออกไปได้
ชิกามารุเข้าร่วมการสอบด้วยความรู้สึกที่ไม่แยแส เมื่อเขาต่อสู้กับเทมาริซึ่งเป็นนินจาจากหมู่บ้านสึนะ ชิกามารุสามารถปราบเธอได้ แต่ทว่า เขาก็ได้ขอยอมแพ้ต่อเธอ เนื่องด้วยพลังจักระของเขาได้แผ่วลง แม้ว่าเขาจะแพ้ เขาก็เป็นนินจาเพียงคนเดียวในหมู่เพื่อนร่วมงานที่ได้รับการเลื่อนยศเป็นจูนิน เนื่องด้วยทางกรรมการผู้จัดการสอบเกิดความประทับใจและประจักษ์ต่อความปราดเปรื่องของเขาเมื่อได้เผชิญกับเทมาริ ในฐานะที่เป็นจูนิน ชิกามารุได้รับการแต่งตั้งให้เป็นผู้นำของทีมในการขัดขวางการแปรพักตร์ของอุจิวะ ซาสึเกะ ไปยังหมู่บ้านโอโตะ แม้ว่าทีมของชิกามารุจะสามารถเอาชนะนินจาจากหมู่บ่านโอโตะในเส้นทางที่พวกเขามุ่งหน้าไป แต่ซาสึเกะก็สามารถหลบหนีไปได้
ในภาคสองของซีรีส์ ชิกามารุเปลี่ยนการแต่งตัวเป็นใส่เครื่องแบบจูนนินโจนินขึ้นไปอย่างเต็มตัว ได้รับมอบหมายงานในการหาที่ตั้งของสองสมาชิกขององค์กรลับแห่งกลุ่มแสงอุษา ในขณะที่ทีมของเขาทำการตามหาเป้าหมาย สมาชิกกลุ่มแสงอุษาผู้เป็นอมตะที่ชื่อฮิดัน ได้ทำการสังหารซารุโทบิ อาซึมะ ในระหว่างการต่อสู้ แม้ว่าชิกามารุจะพยายามอย่างถึงที่สุดแล้วก็ตาม หลังจากงานศพของอาซึมะ ชิกามารุได้ออกเดินทางพร้อมกับสมาชิกทีม 10 เพื่อล้างแค้นให้กับอาจารย์ของพวกเขา โดยได้รับความช่วยเหลือจากฮาตาเกะ คาคาชิ ในฐานะที่ได้จัดการแยกคาคุซึซึ่งเป็นคู่ของฮิดันออกไป ชิกามารุแก้แค้นให้แก่อาซึมะโดยได้เป็นฝ่ายชนะต่อฮิดัน และทำให้แน่ใจว่าเหล่าสมาชิกกลุ่มแสงอุษาจะไม่สามารถพบร่างของมันได้อีกโดยการใช้หินถล่ม หลังจากการต่อสู้ครั้งนั้น ชิกามารุได้สัญญาที่จะดูแลลูกสาวแรกเกิดของอาซึมะ กับยูฮิ คุเรไน ในภายหลังเขาได้รับมอบหมายให้ทำหน้าที่เป็นแม่ทัพกองพลที่ 4 ซึ่งมีเทมาริและโจจิเข้าร่วม ภายใต้การมอบหมายโดยกาอาระ และในตอนท้ายของซีรีส์ ได้มีการกล่าวถึงความปรารถนาส่วนตัวของเขาในการต่อสู้ครั้งสุดท้าย ชิกามารุได้กลายเป็นที่ปรึกษาของนารูโตะ ผู้เป็นโฮคาเงะรุ่นที่ 7 หลังจากที่ได้แต่งงานกับเทมาริ และมีลูกชายชื่อนารา ชิกาได
การปรากฏตัวในสื่ออื่น
นอกเหนือจากอนิเมะและมังงะนินจาคาถาโอ้โฮเฮะ ชิกามารุยังมีบทบาทในนารูโตะ เดอะมูฟวี่ ศึกครั้งใหญ่ ผจญนครปิศาจใต้พิภพ ซึ่งเป็นภาพยนตร์ชุดที่สองของซีรีส์ โดยในภาพยนตร์ภาคนี้ เขาได้ทำการช่วยเหลืออุซึมากิ นารูโตะ และฮารุโนะ ซากุระ ในการต่อสู้กับไฮโด โดยมีเป้าหมายที่จะครองโลกด้วยอำนาจแห่งเกเรล และในภาพยนตร์นารูโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย ซึ่งเป็นชุดที่สี่ของซีรีส์ ชิกามารุได้ปรากฏตัวในช่วงสั้น ๆ โดยได้ทำการต่อสู้กับกองทัพวิญญาณทหารดินเผา นอกจากนี้เขายังได้ปรากฏตัวในออริจินอลวิดีโอแอนิเมชันตอนที่สาม ที่ซึ่งเขาได้เข้าร่วมการแข่งขัน ชิกามารุยังเป็นตัวละครที่สามารถเล่นได้ในวิดีโอเกมนินจาคาถาโอ้โฮเฮะ เกือบทั้งหมด ซึ่งประกอบด้วยซีรีส์แคลชออฟนินจา และซีรีส์นารูติเมตแอคเซล โดยในบางเกม เขาจะใช้เทคนิคเงาเลียนแบบที่ไม่เคยพบเห็นในอนิเมะหรือมังงะ อย่างนารูโตะชิปปุเดง: เงะกิโตนินจาไทเซ็น! อีเอ็กซ์ 2 ซึ่งนับเป็นการปรากฏตัวในภาคสองของชิกามารุเป็นครั้งแรกในรูปแบบของวิดีโอเกม
การตอบรับ
จากการสำรวจความนิยมในโชเน็งจัมป์รายสัปดาห์ ชิกามารุได้รับการจัดให้อยู่ในอันดับต้น ๆ ของซีรีส์ โดยติดอันดับหนึ่งในสิบมาอย่างต่อเนื่อง รวมถึงเคยได้อยู่ในอันดับสี่จากการสำรวจความคิดเห็นมาแล้วครั้งหนึ่ง และจากการสำรวจความคิดเห็นครั้งสุดท้ายในปี ค.ศ. 2011 ชิกามารุได้อยู่ในอันดับเก้าต่อจากอากาซึนะ โนะ ซาโซริ และแซงหน้าฮิวงะ ฮินาตะ นอกจากนี้ ยังมีสินค้าที่อิงจากชิกามารุที่ได้รับการเปิดตัว ซึ่งประกอบด้วย แอ็กชันฟิกเกอร์, พวงกุญแจ และแผ่นแปะ ทั้งในแบบที่ได้ปรากฏตัวในภาคหนึ่งและภาคสอง  กลุ่มลูกค้าของบริษัทโทรคมนาคมเอ็นทีทีได้โหวตให้เขาเป็นตัวละครอนิเมะชายผมดำที่ได้รับความนิยมในอันดับที่สิบหก ส่วนฮิโระชิ มะสึยะมะ ผู้เป็นซีอีโอของไซเบอร์คอนเนคทู ได้กล่าวว่าชิกามารุเป็นหนึ่งในตัวละครนินจาคาถาโอ้โฮเฮะที่เขาชอบ
มีมังงะ, อนิเมะ, วิดีโอเกม และสื่ออื่นอีกหลายสื่อ ที่แสดงความคิดเห็นต่อตัวละครชิกามารุ เว็บไซต์ไอจีเอ็นระบุว่าชิกามารุเป็นหนึ่งในตัวละครที่พวกเขาชื่นชอบในซีรีส์นี้ และกล่าวถึงเขาว่าเป็น "เด็กบนแผ่นโปสเตอร์ ที่เป็นตัวแทนของเจนเอกซ์" เนื่องด้วยขาดความกระตือรือร้น และไม่เต็มใจที่จะใช้ศักยภาพที่มีอยู่ ในบทวิจารณ์ตอนที่ 110 เว็บไซต์ไอจีเอ็นได้ยกย่องชิกามารุว่าเขาสามารถเอาชนะนิสัยขี้เกียจเมื่อได้รับคำสั่งในการเป็นผู้นำของทีมสำหรับการพาตัวอุจิวะ ซาสึเกะ กลับคืนมา และยังเห็นด้วยว่าการเลื่อนตำแหน่งให้เขาได้เป็นจูนินนั้น มีความเป็นธรรม เว็บไซต์อนิเมะนิวส์เน็ตเวิร์คยังได้แสดงความคิดเห็นเกี่ยวกับการพัฒนานี้ โดยกล่าวถึงวิวัฒนาการของชิกามารุว่า "ไม่เหมือนพระเอก" ซึ่งเป็นหนึ่งในเหตุการณ์ที่สำคัญ สำหรับในบทวิจารณ์หลังจากตอนที่ 135 ซึ่งเป็นเหตุการณ์ของภารกิจในการพาซาสึเกะกลับคืนมาได้ประสบความล้มเหลว อีกทั้งเหล่าสมาชิกทีมของชิกามารุได้รับบาดเจ็บสาหัส เว็บไซต์ไอจีเอ็นได้ยกย่องว่าเป็น "ช่วงเวลาสำคัญ" ที่ชิกามารุเริ่มหลั่งน้ำตาหลังจากการที่ได้รู้ว่าเพื่อน ๆ ของเขาสามารถฟื้นกลับคืนมา และได้รับการรับรองว่าเขาจะเป็นผู้นำที่ดีกว่า เมื่อเห็นแก่ประโยชน์ของเพื่อน ๆ ส่วนเว็บไซต์มาเนีย.คอม ได้ประกาศถึง "สติปัญญาที่แท้จริง" ของชิกามารุ โดยกล่าวถึงเขาว่าเป็น "หนึ่งในตัวละครที่น่าสนใจที่สุดของซีรีส์" และ "หนึ่งในนักสู้ผู้มีความฉลาดอย่างแท้จริงที่มีอยู่เพียงไม่กี่รายในอนิเมะแนวโชเน็ง" ส่วนการวิจารณ์อื่นได้กล่าวถึงการต่อสู้ของเขากับเทมาริในช่วงการสอบจูนินว่าเป็น "หนึ่งในการต่อสู้ที่ดีกว่า สำหรับบทบาทของตัวละครสมทบ"
รายชื่อดาวฤกษ์ขนาดใหญ่ที่สุดเท่าที่ทราบ
ตารางข้างล่างนี้ คือรายการของดาวฤกษ์ขนาดใหญ่ที่สุดที่เป็นที่รู้จักกันโดยเรียงตามรัศมี หน่วยวัดที่ใช้คือจำนวนเท่าของรัศมีดวงอาทิตย์ (ประมาณ 695,500 กิโลเมตรหรือ 432,450 ไมล์)
ลำดับรายการที่แน่นอนนั้นยังไม่สมบูรณ์ และยังไม่สามารถระบุได้อย่างครบถ้วน เนื่องจาก
สนามกีฬาจีเอสพี
สนามกีฬาสโมสรยิมนาสติก "เดอะแพนไซเปรียนส์" (สนามกีฬาจีเอสพี) (Στάδιο Γυμναστικός Σύλλογος "Τα Παγκύπρια") เป็นสนามฟุตบอลที่ตั้งอยู่ที่สโตรโวโลสในเขตนิโคเซีย ประเทศไซปรัส ถือเป็นสนามฟุตบอลที่มีขนาดใหญ่ที่สุดในประเทศ มีความจุ 22,859 ที่นั่ง เปิดใช้งานใน ค.ศ. 1999 ใช้งานในฐานะสนามเหย้าของสองสโมสรจากนิโคเซียอย่างอาโปเอลและโอโมเนีย นอกจากนี้ ยังเป็นสนามเหย้าของฟุตบอลทีมชาติไซปรัส สนามแห่งนี้ถูกสร้างขึ้นเพื่อแทนที่สนามกีฬาจีเอสพีแห่งเก่า ซึ่งใช้งานในช่วง ค.ศ. 1902–1999 และมีความจุเพียง 12,000 ที่นั่ง
สถิติผู้ชมสูงสุดตลอดกาลของสนามแห่งนี้คือ 23,043 คน ในนัดที่อาโปเอลพบกับโอโมเนียในเฟิสต์ดิวิชัน ฤดูกาล 2002–03 เมื่อวันที่ 7 ธันวาคม ค.ศ. 2002 ซึ่งสุดท้ายแล้ว ผลจบลงด้วยการเสมอกันแบบไม่มีประตู ส่วนสถิติผู้ชมสูงสุดในการแข่งขันระดับทวีปยุโรปคือ 22,701 คน ในนัดที่อาโปเอลพบกับออแล็งปิกลียอแนในรอบ 16 ทีมสุดท้ายของยูฟ่าแชมเปียนส์ลีก ฤดูกาล 2011–12 นัดนี้จัดการแข่งขันขึ้นเมื่อวันที่ 7 มีนาคม ค.ศ. 2012 และอาโปเอลเป็นฝ่ายเอาชนะด้วยการยิงลูกโทษไปได้
ท่าอากาศยานนานาชาติโบโฮล–ปังเลา
ท่าอากาศยานนานาชาติโบโฮล–ปังเลา (Paliparang Pandaigdig ng Bohol–Panglao, Tugpahanang Pangkalibutanon sa Bohol–Panglao) หรือ ท่าอากาศยานนานาชาติโบโฮลแห่งใหม่ เป็นท่าอากาศยานที่ตั้งอยู่บนเกาะปังเลา จังหวัดโบโฮล ประเทศฟิลิปปินส์ โดยถูกสร้างขึ้นมาเพื่อแทนที่ท่าอากาศยานตักบีลารัน และเปิดใช้งานเมื่อวันที่ 27 พฤศจิกายน ค.ศ. 2018
เพลงชุด
เพลงชุด (suite) คือ บทประพันธ์ที่ประกอบด้วยบทเพลงหลาย ๆ บท นำมาบรรเลงต่อกันเป็นชุด ซึ่งอาจจะเป็นเรื่องราว หรือเป็นลักษณะของการรวมเพลงประเภทใดประเภทหนึ่ง มีการกำหนดลักษณะของการประพันธ์ไว้อย่างแน่นอน โดยแต่ละท่อนมักจะเป็นลักษณะของจังหวะเต้นรำโดยอยู่ในบันไดเสียงเดียวกัน จึงมีอีกชื่อเรียกว่า dance suite บทเพลงประเภทนี้พบได้มากในอุปรากรและบัลเลต์
ลักษณะ
ลักษณะของเพลงชุดแบ่งได้ 2 ลักษณะใหญ่ ได้แก่
เนื้อเยื่อท่อลำเลียง
เนื้อเยื่อท่อลำเลียง (vascular tissue) เป็นเนื้อเยื่อที่พบในพืชมีท่อลำเลียง ที่สำคัญได้แก่ ไซเล็มและโฟลเอ็ม ทำหน้าที่ขนส่งน้ำ สารละลายและสารอาหารภายในต้นพืช นอกจากนี้ยังมีเนื้อเยื่อเจริญสองชนิดที่เกี่ยวข้องกับเนื้อเยื่อท่อลำเลียงได้แก่ วาสคิวลาร์แคมเบียมและคอร์กแคมเบียม
รายชื่อแหล่งมรดกโลกในประเทศสวีเดน
สถานที่ที่ได้ขึ้นบัญชีรายชื่อเบื้องต้น
ประเทศสวีเดนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 1 แห่ง
บุญโต
บุญโต เป็นการ์ตูนทางโทรทัศน์ที่ออกอากาศทาง DMC (ปัจจุบันยุติออกอากาศแล้ว) หรือช่องวาไรตี้วัน ทางเครือข่ายเคเบิลทีวี ออกอากาศตอนแรกเมื่อวันที่ 16 กรกฎาคม พ.ศ. 2548 ถึงวันที่ 26 ตุลาคม พ.ศ. 2556 ในปัจจุบัน มีทั้งหมด 3 ภาค และ 60 ตอน
เนื้อเรื่องย่อ
บุญโตเป็นเรื่องลูกหมูตัวหนึ่ง ที่อาศัยอยู่บ้านคนมากกว่าเล้าหมู กลัวแม่ค้าขายหมู มีเพื่อนชื่อผักบุ้ง อยู่กับป้า ชอบดูหมึกดำแผลงรส
ผู้ว่าการรัฐแมสซาชูเซตส์
ผู้ว่าการรัฐแมสซาชูเซตส์ (Governor of Massachusetts) เป็นผู้ที่บริหารงานในรัฐแมสซาชูเซตส์ ผู้ว่าการรัฐแมสซาชูเซตส์คนปัจจุบัน คือ ชาร์ลี เบเคอร์ จากพรรคริพับลิกัน ชนะการเลือกตั้งในปี พ.ศ. 2557 ซึ่งเป็นการเลือกตั้งผู้ว่าการรัฐคนใหม่ เนื่องจากเดวาล แพทริค ประกาศว่าจะไม่ลงเลือกตั้งในครั้งนั้น
รายชื่อผู้ว่าการรัฐแมสซาชูเซตส์
ตั้งแต่ พ.ศ. 2323 มีบุคคลที่ได้รับการเลือกตั้งเป็นผู้ว่าการรัฐแมสซาชูเซตส์ 65 คน มี 6 คน ที่ข้อตกลงไม่ต่อเนื่องกัน และมี 7 คนที่เคยเป็นรองผู้ว่าการรัฐแมสซาชูเซตส์ พวกเขาเป็นผู้ว่าการรัฐโดยที่ไม่ต้องผ่านการเลือกตั้ง ก่อนที่จะถึง การปฏิวัติรัฐธรรมนูญ ค.ศ. 1918 ทั้งสำนักงานของผู้ว่าการรัฐและรองผู้ว่าการรัฐได้ว่างลงในช่วงที่สภาผู้ว่าการรัฐควบคุม
อาณานิคมแมสซาชูเซตส์
ประวัติศาสตร์ของการเป็นอาณานิคมของรัฐแมสซาชูเซตส์ได้เริ่มขึ้นจากการค้นพบอาณานิคมพลีมัธ เมื่อปี พ.ศ. 2163 และอาณานิคมอ่าวแมสซาชูเซตส์ ในปี พ.ศ. 2171 และทั้งสองอาณานิคมก็รวมกันในปี พ.ศ. 2235 ซึ่งรวมถึงดินแดนที่ในปัจจุบันคือ รัฐเมน
โมริ เทรูโมโตะ
โมริ เทรูโมโตะ (毛利輝元,4 กุมภาพันธ์ 1553 - 2 มิถุนายน 1625) เป็นไดเมียวหรือเจ้าแคว้นโจชูคนแรก
1553 1625
สิ่งมีชีวิตที่เกือบอยู่ในข่ายเสี่ยงต่อการสูญพันธุ์
สิ่งมีชีวิตที่เกือบอยู่ในข่ายเสี่ยงต่อการสูญพันธุ์ เป็นสปีชีส์ที่จัดอยู่ในประเภทความเสี่ยงเกือบใกล้สูญพันธุ์ (NT) ตามสหภาพนานาชาติเพื่อการอนุรักษ์ธรรมชาติและทรัพยากรธรรมชาติ สถานะนี้เป็นสถานะที่สิ่งมีชีวิตกำลังถูกคุกคามภายในอนาคต ถึงแม้ในปัจจุบันสิ่งมีชีวิตอาจจะยังไม่ถูกคุกคาม ไอยูซีเอ็นจะประเมินสิ่งมีชีวิตตามช่วงเวลาที่เหมาะสม
การประเมินจะดูจากสิ่งมีชีวิตที่ถูกคุกคามหรือสิ่งมีชีวิตที่ลดลงอย่างรวดเร็ว สิ่งมีชีวิตที่เกือบอยู่ในข่ายเสี่ยงต่อการสูญพันธุ์ถูกประเมินเมื่อปี พ.ศ. 2544 จวบจนถึงปัจจุบัน การจำแนกสิ่งมีชีวิตประเภทนี้จะจัดอยู่ในหมวดหมู่ใหม่
ลาบราดอร์รีทรีฟเวอร์ (เพลง)
"ลาบราดอร์รีทรีฟเวอร์" เป็นซิงเกิลลำดับที่ 36 ของเอเคบีโฟร์ตีเอต เปิดตัวเมื่อวันที่ 21 พฤษภาคม พ.ศ. 2557 โดยคิงเรกคอร์ดส์
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
กีฬาโปโลน้ำชายในโอลิมปิกฤดูร้อน 2000 – รอบคัดเลือก
การแข่งขันกีฬาโปโลน้ำชายในโอลิมปิกฤดูร้อน 2000 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2000 ณ เมืองซิดนีย์ ประเทศออสเตรเลีย โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 14 พฤษภาคม ค.ศ. 2000
รายชื่อแหล่งมรดกโลกในประเทศกินี
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกินีทั้งสิ้น 1 แหล่ง
สถานที่ที่ได้ขึ้นทะเบียนเป็นแหล่งมรดกโลก
*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
สถานที่ที่ได้ขึ้นบัญชีรายชื่อเบื้องต้น
ประเทศกินีมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
เทโอดอร์ ฮ็อยส์
เทโอดอร์ ฮ็อยส์ (Theodor Heuss) เป็นนักการเมืองเสรีนิยมชาวเยอรมันตะวันตก เป็นประธานสหพันธ์สาธารณรัฐสหพันธ์สาธารณรัฐเยอรมนีคนแรกระหว่าง พ.ศ. 2492–2502
18841963
ร็อค ลี
ร็อค ลี ตัวละครการ์ตูนจากเรื่องนินจาจอมค
าถา ได้รับอิทธิพลมาจาก บรู๊ซ ลี ทั้งชื่อและรูปร่าง
นักเขียน มาซาชิ คิชิโมโตะ กล่าวไว้ว่า ถึงคนที่ฝึกฝนตัวเองอย่างหนัก โดยคนทั่วไปคิดว่าการฝึกหนักเป็นเรื่องที่ไร้สาระ ไม่มีประโยชน์ แต่จากตัวละครลีแสดงให้เห็นถึงผลที่ได้ ความแข็งแกร่งที่เพิ่มขึ้นอย่างเหลือเชื่อ ซึ่งเป็นผลจากการฝึกอย่างหนักและใจที่ไม่ยอมแพ้ต่อการฝึกฝนของลี ซึ่งมีอาจารย์ไกเป็นต้นแบบ"
ประวัติของลี
ลีเป็นนินจาสายพลังจากหมู่บ้านโคโนฮะ ถึงแม้ว่าลีมีความสามารถทางด้านพลังสูง แต่ลีไม่มีความสามารถทางด้านวิชานินจาแต่อย่างใด โดยเมื่อตอนเป็นเด็ก ลีถูกแกล้งเนื่องจากไม่มีพลังทางด้านนินจา เมื่อลีโตขึ้นลีได้มุ่งมั่นฝึกกำลังอย่างหนัก โดยได้รับการสั่งสอนจากอาจารย์ มาอิโตะ ไก ผลจากการฝึกอย่างหนักของลี ทำให้ลีมีวิชาไทจุตสุอย่างเหลือเชื่อทดแทนวิชานินจาที่ขาดหายไป โดยลีสามารถเปิดประตูจักระ ได้ 5 ใน 8 ส่วน(ใน นารุโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย ลีเปิดประตูได้ 6 ส่วน)
ลักษณะนิสัย
ลีเป็นนินจาที่พยายามฝึกฝนตัวเองอยู่ตลอดเวลา โดยได้ถ่วงน้ำหนักไว้ที่ขาทั้งสองข้างและฝึกฝนตัวเองในด้านต่างๆตลอดเวลาที่มีโอกาส เมื่อไรก็ตามที่ลีถอดน้ำหนักถ่วงออกจากขา ลีสามารถเคลื่อนไหวได้อย่างรวดเร็วอย่างเหลือเชื่อ แต่อาจารย์ไกสั่งห้ามลีถอดที่ถ่วงน้ำหนักออก ยกเว้นตอนเหตุสำคัญสำหรับการช่วยเหลือผู้อื่นเท่านั้น อย่างไรก็ตามอาจารย์ ไก เคยอนุญาตให้ลีถอดออกตอนได้ต่อสู้กับกาอาระ
ลีเป็นคนหนึ่งที่ใช้หมัดเมาได้เก่งอย่างน่าเหลือเชื่อ โดยครั้งหนึ่งลีได้ดื่มสาเก และได้เมาอาละวาดทำรายข้าวของในร้านเหล้า โดยต้องให้อาจารย์และเพื่อนร่วมทีมช่วยสงบ  ในตอนที่ไปสอบนินจาลีได้ตกลุมรัก ฮารุโนะ ซากุระ เข้าแต่ซากุระไม่รักตอบ เวลาที่ลีพูดจะมีหางเสียงทุกครั้ง(แม้แต่ศัตรูก็ยังเรียกเขาว่า คุณ)
เนื้อเรื่องของลี
ลีได้เข้าสอบจูนินพร้อมกับเพื่อนร่วมทีม ฮิวงะ เนจิ และ เท็นเท็น โดยก่อนเข้าสอบลีได้พบกับฮารุโนะ ซากุระและหลงรักเข้าอย่างแรง ในขณะเดียวกันก็ได้ท้าสู้กับอุจิวะ ซาสึเกะเพื่อจะทดสอบพลังของตัวเอง และเกือบชนะซาสึเกะ แต่อาจารย์ไกมาห้ามไว้ ในช่วงระหว่างการสอบจูนินรอบที่สองในป่า ลีได้เข้ามาช่วยชีวิตซากุระจากนินจาหมู่บ้านโอโตะ ซึ่งลีได้ต่อสู้ 1 ต่อ 3 และในระหว่างต่อสู้ ซาสึเกะซึ่งตื่นขึ้นมาภายใต้พลังอักขระของโอโรจิมารุ และได้หักแขนของ 1 ในสามคนนั้น หลังจากนั้นในรอบคัดเลือกเข้ารอบสุดท้าย ลีได้ต่อสู้กับกาอาระ โดยลีได้ใช้พลังทั้งหมด และได้เปิดประตูจักระ 5 ส่วน สู้กับกาอาระ แต่ก็ไม่สามารถชนะกาอาระได้ ผลปรากฏว่า กระดูกสันหลังของลีแหลกละเอียดและเศษกระดูกนั้นฝังลึกลงไปในกระดูกสันหลังจากพลังของตัวเอง ซึ่งทำให้ลีไม่สามารถเป็นนินจาได้อีกต่อไป
ภายหลังจากที่ซึนาเดะได้กลับมาที่หมู่บ้านโคโนฮะมารับตำแหน่งเป็นโฮคาเงะรุ่นที่ 5 และได้บอกกับลีว่าอาการของลีไม่สามารถหายได้ด้วยพลังจักระ ต้องเข้ารับการผ่าตัด ซึ่งมีผลสำเร็จเพียง 50 เปอร์เซ็นต์ และถ้าไม่สำเร็จ ลีจะเสียชีวิต สุดท้ายด้วยความต้องการของตัวเองที่จะต้องเป็นนินจาที่เก่งที่สุดที่ไม่มีพลังนินจา และคำพูดของอาจารย์ไก ที่ว่า "จะตายตามไปด้วยถ้าการผ่าตัดล้มเหลว" ลีได้เข้ารับการผ่าตัดกับซึนาเดะ
ผลการผ่าตัดลีเป็นไปอย่างไม่มีปัญหา แต่ในขณะที่ลีนอนฟื้นฟูสมรรถภาพในโรงพยาบาลได้ยินเรื่องราวว่ากลุ่มชิกามารุ ได้ออกตามตัวซาสึเกะกลับหมู่บ้าน ลีได้หนีออกจากโรงพยาบาลพร้อมทั้งหยิบขวดยาติดไปหนึ่งขวด ซึ่งปรากฏว่าหยิบผิดเป็นขวดสาเกของซึนาเดะ เมื่อลีตามกลุ่มชิกามารุไปและได้ช่วยนารูโตะต่อสู้กับคิมิมาโร่แทน และให้นารูโตะออกตามตัวซาสึเกะต่อ โดยเมื่อต่อสู้ได้ซักพักลีก็ไม่สามารถที่จะโค่นคิมิมาโร่ได้ แล้วขณะที่ลีจะเสียท่าพันธมิตรของโคโนะโฮะ นินจาซึนะ กาอาระได้เข้ามาช่วยจัดการคิมิมาโร่ลง
สามปีต่อมาเหตุการณ์ที่ กาอาระถูกลักพาตัวจากกลุ่มแสงอุษา ลี อาจารย์ไก เนจิ และเท็นเท็น ได้ออกไปช่วยตามคำสั่งของซึนาเดะ
ก่อนเริ่มสงครามของทั้ง5แคว้นลีได้ทำการผึกหนักเพื่อเปิดประตูด่านที่6ให้ได้นอกจากนี้ลียังเป็นผู้ใช้หมัดเมาที่เก่งกาจ
แหล่งข้อมูลอื่น
พน
Danh sách nhân vật trong Naruto
ปัตซ์กัวโร
ปัตซ์กัวโร (Pátzcuaro) เป็นเมืองและเทศบาลในรัฐมิโชอากัน ประเทศเม็กซิโก เมืองก่อตั้งในช่วงคริสต์ทศวรรษ 1320 แรกทีเป็นเมืองหลวงรัฐตารัสกัน หลังจากที่สเปนเข้ายึดครอง บัสโก เด กิโรกา (Vasco de Quiroga) ได้ทำให้เมืองเป็นเมืองหลวงของรัฐมิโชอากันของเขตอุปราชแห่งนิวสเปน หลังจากเสียชีวิต เมืองหลวงได้ย้ายมายังเมืองใกล้เคียงคือเมืองบายาโดลิด (ปัจจุบันคือเมืองโมเรเลีย) เมืองยังคงรักษาเอกลักษณ์ของเมืองอาณานิคมและชนพื้นเมืองได้อย่างดีนับแต่นั้นมา
เมืองมีทะเลสาบปัตซ์กัวโร ที่มีความยาวรอบทะเลสาบประมาณ 48 กม. สูงจากระดับน้ำทะเลปานกลาง 2,140 ม.
เจ้าชายฮารัลด์แห่งเดนมาร์ก
เจ้าชายฮารัลด์แห่งเดนมาร์ก (His Royal Highness Prince Harald of Denmark) เป็นพระราชโอรสพระองค์ที่ 4 ในสมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก เป็นพระราชอนุชาในพระเจ้าคริสเตียนที่ 10 แห่งเดนมาร์ก และสมเด็จพระราชาธิบดีโฮกุนที่ 7 แห่งนอร์เวย์ พระองค์เสกสมรสกับเจ้าหญิงเฮ็ลเลนา อาเดิลไฮท์แห่งเดนมาร์ก มีพระบุตร 5 พระองค์ ทั้งนี้ พระองค์ยังมีศักดิ์เป็นพระอัยกาในเจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก เคานต์คริสเตียนแห่งโรเซินบอร์ก
เจ้าหญิงอิวะ
เจ้าหญิงอิวะ (磐之媛命 (Iwa no hime mikoto); สิ้นพระชนม์ ค.ศ. 347) รู้จักกันในพระนาม จักรพรรดินีอิวะ (磐姫皇后 (Iwa no hime Kōgō)) กวีและจักรพรรดินีของ จักรพรรดินินโตกุ จักรพรรดิลำดับที่ 16 ของญี่ปุ่นและพระนางยังเป็นพระราชมารดาของจักรพรรดิถึง 3 พระองค์คือ จักรพรรดิริชู จักรพรรดิลำดับที่ 17, จักรพรรดิฮันเซ จักรพรรดิลำดับที่ 18 และ จักรพรรดิอิงเงียว จักรพรรดิลำดับที่ 19 โดยเจ้าหญิงอิวะนั้นสืบสายพระโลหิตจาก จักรพรรดิโคเง็ง จักรพรรดิลำดับที่ 8
เซกิโระ: แชโดวส์ดายทไวซ์
เซกิโระ: แชโดวส์ดายทไวซ์ (Sekiro: Shadows Die Twice) เป็นวิดีโอเกมแนวต่อสู้-ผจญภัย พัฒนาโดยฟอร์มซอฟต์แวร์ และจัดจำหน่ายโดยแอคติวิชัน ตัวเกมวางจำหน่ายทั่วโลกสำหรับไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน ในวันที่ 22 มีนาคม 2019 ตัวเกมจะให้ผู้เล่นรับบทเป็นชิโนะบิในยุคเซ็งโงกุที่รู้จักกันในชื่อ โอคามิ (แปลว่า หมาป่า ฉบับภาษาอังกฤษใช้ชื่อ Wolf) ในขณะที่เขาพยายามแก้แค้นกับซามูไรที่โจมตีเขาและลักพาตัวเจ้านายของเขา ตัวเกมได้รับเสียงชื่นชมเป็นอย่างมากจากนักวิจารณ์สากลที่เปรียบเทียบกับเกมซีรีส์ โซลส์ ที่ผลิตโดยฟอร์มซอฟต์แวร์
ไชร์ (มิดเดิลเอิร์ธ)
ไชร์ (Shire) เป็นชื่อดินแดนแห่งหนึ่งบนทวีปมิดเดิลเอิร์ธ ในนิยายแฟนตาซีเรื่อง เดอะลอร์ดออฟเดอะริงส์ และตำนานอื่น ซึ่งประพันธ์โดย เจ. อาร์. อาร์. โทลคีน ตั้งอยู่ทางตะวันตกเฉียงเหนือของทวีป บนดินแดนอันกว้างใหญ่เอเรียดอร์ ซึ่งเป็นส่วนหนึ่งของอาณาจักรอาร์นอร์ แคว้นไชร์ก่อตั้งขึ้นโดยชาวฮอบบิท และต่อมาพวกเขาก็พากันอพยพมาอยู่ที่ดินแดนนี้จนเกือบหมด ชื่อในภาษาเวสทรอนของแคว้นไชร์ คือ ซูซา (Sûza) หรือ ซูซัท (Sûzat) ส่วนชื่อในภาษาซินดารินคือ อิดรันน์ (i Drann)
ลักษณะทางภูมิศาสตร์
ตามบทบรรยายของโทลคีน ไชร์มีอาณาเขตจากฟาร์ดาวน์ทางทิศตะวันตก จรดสะพานแบรนดี้ไวน์ทางตะวันออก รวม 40 ลีกส์ (193 กิโลเมตร หรือ 120 ไมล์นูเมนอร์) และจากทุ่งมัวร์ทางเหนือจรดหนองน้ำด้านใต้รวม 50 ลีกส์ (241 กิโลเมตร หรือ 150 ไมล์นูเมนอร์) ไชร์มีพื้นที่รวมทั้งสิ้นประมาณ 18,000 ตารางไมล์ (หรือ 47,000 ตารางกิโลเมตร) หากคำนวณโดยถือว่าอาณาจักรมีรูปร่างเป็นสี่เหลี่ยมโดยประมาณ
แม่น้ำแบรนดี้ไวน์ (หรือ บารันดูอิน) เป็นชายแดนธรรมชาติของไชร์ทางทิศตะวันออก แต่ก็มีชาวฮอบบิทอาศัยอยู่ในเขตบั๊คแลนด์ทางฝั่งตะวันออกของแม่น้ำด้วย เป็นเขตกันชนที่ป้องกันไชร์จากการรุกรานที่อาจมาจากป่าดึกดำบรรพ์ บั๊คแลนด์ไม่ได้เป็นส่วนหนึ่งของแคว้นไชร์จนกระทั่งหลังยุคสงครามแหวน กษัตริย์เอเลสซาร์จึงพระราชทานดินแดนนี้ให้เป็นอาณาเขตของไชร์อย่างเป็นทางการ สำหรับทางทิศเหนือและทิศตะวันตก ไม่มีปราการธรรมชาติใดเป็นสัญลักษณ์ แต่อาจสังเกตจากสิ่งปลูกสร้างสำคัญบางแห่ง เช่น ทาวเวอร์ฮิลล์ เป็นต้น
คำบรรยายแคว้นไชร์แสดงให้เราเห็นว่า ดินแดนนี้เป็นแว่นแคว้นที่สวยงามและอุดมสมบูรณ์ เหล่าพลเมืองจะรักและหวงแหนดินแดนของตนมาก ชาวฮอบบิทมีอาชีพเกษตรกรรมเป็นอาชีพหลัก แต่ยังไม่ก้าวหน้าจนถึงขั้นอุตสาหกรรม ถึงกระนั้นดินแดนนี้ก็ส่งออกสินค้าเกษตรกรรมสำคัญหลายอย่าง เช่นผลไม้ ธัญพืช และยาสูบ
นอร์ธฟาร์ธิง
นอร์ธฟาร์ธิงเป็นเขตที่มีประชากรอาศัยอยู่เบาบางที่สุด ส่วนใหญ่เป็นเขตเพาะปลูกข้าวบาร์เล่ย์ เป็นเขตเดียวในบรรดาฟาร์ธิงทั้งสี่ที่มีหิมะตกเป็นประจำ ที่นี้ยังเป็นสถานที่เกิดสมรภูมิทุ่งกรีนฟิลด์ในอดีตด้วย
เวสต์ฟาร์ธิง
เขตตะวันตกเป็นเขตที่มีประชากรอยู่อย่างหนาแน่นที่สุด เป็นที่ตั้งของเมืองมิเคิลเดลวิง ทักโบโรห์ (อยู่ใน ตุ๊กแลนด์) และฮอบบิตัน
การเลือกตั้งนายกเทศมนตรีของเมืองมิเคิลเดลวิงเป็นการเลือกตั้งเพียงอย่างเดียวที่มีในไชร์ โดยมีการเลือกตั้งทุกๆ เจ็ดปี
เซาธ์ฟาร์ธิง
เป็นเขตชนบทอันอุดมสมบูรณ์ เป็นที่ตั้งของเมืองแกมวิช (ซึ่งเป็นถิ่นเดิมของตระกูลแกมจี), คอตตอน และลองบอททอม เป็นเขตผลิตยาสูบที่มีชื่อเสียง เนื่องจากอยู่ในภูมิอากาศอันอบอุ่น
อีสต์ฟาร์ธิง
ชายแดนตะวันออกของอีสต์ฟาร์ธิงบรรจบกับบั๊คแลนด์ เป็นที่ตั้งเมืองฟร็อกมอร์ทัน วิทเฟอร์โรว์ และเขตเกษตรกรรมของมาริช แต่เดิมเขตอีสต์ฟาร์ธิงนี้อยู่ในความปกครองของตระกูลโอลด์บั๊ค แม้ต่อมาจะเปลี่ยนมาเป็นตระกูลแบรนดี้บั๊คแล้ว พลเมืองในอีสต์ฟาร์ธิงยังเชื่อฟังพวกแบรนดี้บั๊คมากเสียกว่าเธนหรือนายกเทศมนตรีของไชร์เสียอีก
บั๊กแลนด์
บั๊กแลนด์อยู่นอกพื้นที่อาณาจักรของไชร์ ตั้งอยู่ทางตะวันออกของแม่น้ำบารันดูอิน เลยจากอีสต์ฟาร์ธิงออกไปอีก เป็นเขตกันชนระหว่างไชร์ กับ ป่าดึกดำบรรพ์ ครั้นถึงช่วงหลังจากยุคสงครามแหวน กษัตริย์เอเลสซาร์จึงพระราชทานดินแดนนี้ให้เป็นอาณาเขตของไชร์อย่างเป็นทางการ
บั๊กแลนด์อยู่ในความปกครองของชาวตระกูลแบรนดี้บั๊ก ซึ่งเคยเป็นเธนของไชร์มาก่อน ก่อนจะอพยพออกมาตั้งเขตแคว้นของตนใหม่นอกเขตไชร์ ศูนย์กลางของบั๊กแลนด์อยู่ที่ แบรนดี้ฮอลล์ ซึ่งเป็นที่ตั้งคฤหาสน์ของประมุขแห่งบั๊กแลนด์
อ้างอิง
Regionen und Orte in Tolkiens Welt Länner a Stied aus Middle-earth
รายชื่อแหล่งมรดกโลกในประเทศโกตดิวัวร์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโกตดิวัวร์ทั้งสิ้น 5 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศโกตดิวัวร์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 2 แห่ง
รายชื่อแหล่งมรดกโลกในประเทศแกมเบีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศแกมเบียทั้งสิ้น 2 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศแกมเบียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง
จักรพรรดิกัลลิเอนุส
พูบลิอุส ลิกินิอุส เอ็กนาติอุส กัลลิเอนุส (ประมาณ ค.ศ. 218 – กันยายน ค.ศ. 268) เป็นจักรพรรดิแห่งโรมันร่วมกับพระราชบิดาของพระองค์พระนามว่า วาเลริอานุส ระหว่างปี ค.ศ. 253 จนถึง ค.ศ. 260 และทรงปกครองเพียงพระองค์เดียวตั้งแต่ ค.ศ. 260 จนถึง ค.ศ. 268 พระองค์ทรงปกครองในช่วงวิกฤตการณ์ในคริสต์ศตวรรษที่สามที่ส่งผลให้จักรวรรดิเกือบล่มสลาย พระองค์ทรงได้รับชัยชนะทางทหารหลายครั้งต่อผู้แย่งชิงตำแหน่งและชนเผ่าเจอร์แมนิก แต่ทรงไม่สามารถป้องกันการแยกตัวออกจากมณฑลสำคัญได้ พระองค์ทรงครองราชย์เป็นระยะเวลา 15 ปี ซึ่งเป็นระยะเวลาแห่งการครองราชย์ยาวนานที่สุดในรอบครึ่งศตวรรษ
จักรพรรดิกัลลิเอนุสเสด็จพระราชสมภพในตระกูลวุฒิสมาชิกดั้งเดิมที่ร่ำรวย ทรงเป็นพระราชโอรสของจักรพรรดิวาเลริอานุสกับนางมารินิอานา โดยที่จักรพรรดิวาเลริอานุสทรงขึ้นเป็นจักรพรรดิในเดือนกันยายน ค.ศ. 253 และให้วุฒิสภาโรมันยกให้กัลลิเอนุสขึ้นเป็นออกุสตุส จักรพรรดิวาเลริอานุสทรงแบ่งจักรวรรดิออกเป็นของพระองค์กับพระราชโอรส โดยจักรพรรดิวาเลริอานุสทรงปกครองทางตะวันออกและจักรพรรดิกัลลิเอนุสทรงปกครองอยู่ทางตะวันตก พระองค์ทรงเอาชนะอินเกนูอุส ซึ่งผู้แย่งชิงตำแหน่งของพระองค์ในปี ค.ศ. 258 และทรงทำลายกองทัพของชนอลามันน์ที่บริเวณเมดิโอลานุมในปี ค.ศ. 259
ความพ่ายแพ้และการจับกุมตัวของจักรพรรดิวาเลริอานุสที่เอเดสซาในปี ค.ศ. 260 โดยจักรวรรดิซาซาเนียน ส่งผลให้จักรวรรดิโรมันเข้าสู่กลียุคของสงครามกลางเมือง การควบคุมของจักรวรรดิทั้งหมดตกเป็นของจักรพรรดิกัลลิเอนุส พระองค์ทรงเอาชนะผู้แย่งชิงตำแหน่งฝั่งทางตะวันออกนามว่า มากริอานุส มายอร์ และลูกิอุส มุสซิอุส ไอมิลิอามุนในปี ค.ศ. 261 – ค.ศ. 262 แต่ทรงล้มเหลวในการยุติการก่อตัวของจักรวรรดิกอลที่แยกตัวออกมาในช่วงการปกครองของแม่ทัพโพสตูมุส ออเรโอลุส ซึ่งเป็นผู้แย่งชิงตำแหน่งอีกคนหนึ่งที่ประกาศตนเป็นจักรพรรดิในเมดิโอลานุมในปี ค.ศ. 268 แต่จักรพรรดิกัลลิเอนุสก็ทรงพ่ายแพ้ที่นอกเมืองและถูกปิดล้อมเมือง ในขณะที่การปิดล้อมดำเนินต่อไป จักรพรรดิกัลลิเอนุสทรงถูกขุนนางนามว่า เซโครพิอุส ลอบสังหารและแทงจนเสด็จสวรรคต ซึ่งเป็นส่วนหนึ่งของแผนการสมรู้ร่วมคิด
สโมสรฟุตบอลซือริช
สโมสรฟุตบอลซือริช เป็นสโมสรฟุตบอลสวิตเซอร์แลนด์ ตั้งอยู่ที่ซือริช ปัจจุบันกำลังแข่งขันในสวิสซูเปอร์ลีก ซึ่งเป็นลีกระดับสูงสุดของประเทศ สโมสรถูกก่อตั้งขึ้นใน ค.ศ. 1896 ชนะเลิศสวิสซูเปอร์ลีก 12 สมัย และชนะเลิศสวิสคัพ 10 สมัย สนามเหย้าของสโมสรคือ Letzigrund มีความจุโดยประมาณ 25,000 ที่นั่ง นอกจากนี้สโมสรยังมีทีมฟุตบอลหญิงด้วย
กีฬาโปโลน้ำหญิงในโอลิมปิกฤดูร้อน 2000 – รอบคัดเลือก
การแข่งขันกีฬาโปโลน้ำหญิงในโอลิมปิกฤดูร้อน 2000 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2000 ณ เมืองซิดนีย์ ประเทศออสเตรเลีย โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 14 พฤษภาคม ค.ศ. 2000
เพลงชาติเยเมน
ในช่วงที่เยเมนใต้ใช้เพลงนี้ใน ค.ศ. 1979 ถึง 1990 เพลงนี้มีชื่อว่า "เพลงชาติสาธารณรัฐประชาธิปไตยประชาชนเยเมน" (النشيد الوطني لجمهورية اليمن الديمقراطية الشعبية)
สถานพินิจ
สถานพินิจ (detention center, youth detention center, juvenile detention center, juvenile hall หรือภาษาปากว่า juvie) เป็นที่ควบคุมตัวเยาวชนที่เรียกว่า เยาวชนผู้กระทำความผิด (juvenile offender หรือ juvenile delinquent) เป็นการชั่วคราวระหว่างศาลไต่สวน หรือเป็นระยะเวลายาวนานเพื่อฝึกอบรมหรือรับการดูแลอย่างอื่นตามกระบวนการยุติธรรมต่างหากจากบุคคลทั่วไป โดยมีศาลซึ่งเรียกว่า ศาลเยาวชน (juvenile court) เป็นผู้สั่งให้ควบคุมตัวเยาวชนไว้ ณ สถานพินิจ
ในกระบวนการยุติธรรมทางอาญาสำหรับเยาวชนนั้น มีหลายหนทางสำหรับจัดการเยาวชนผู้กระทำความผิด บางกรณีเยาวชนอาจได้รับการปล่อยให้กลับเข้าสู่สังคมหลังจากรับการแก้ไขบำบัดฟื้นฟู แต่บางกรณีเมื่อเยาวชนมีพฤติการณ์จะก่อภัยอันตรายแก่สังคมหรือแก่ตนเอง เยาวชนจะถูกส่งไปควบคุมตัวและพฤติกรรมที่สถานพินิจ ในสถานพินิจนั้น เยาวชนอาจถูกควบคุมตามปรกติ หรืออาจถูกขังได้
การควบคุมตามปรกติอาจเกิดขึ้นเพียงชั่วระยะเวลาหนึ่งในระหว่างรอการพิจารณาหรือรอคำสั่งเพิ่มเติม ส่วนการขังมักเกิดขึ้นเมื่อมีคำสั่งให้ส่งเยาวชนไปอยู่ในความควบคุมดูแลของเจ้าหน้าที่เพื่อเข้ารับการฝึกอบรมเป็นต้น กิจกรรมเช่นนี้อาจมีระยะเวลาไม่กี่เดือนหรือหลายปีก็ได้ แต่สถานพินิจนั้นไม่มีมีจุดมุ่งหมายเพื่อลงโทษเยาวชน หากเพื่อแก้ไขบำบัดฟื้นฟูเยาวชนตามหลักการ "รัฐประดุจพ่อแม่" (parens patriae) กล่าวคือ เมื่อบิดามารดาไม่ปกครองดูแลบุตรให้ดีแล้ว รัฐก็ชอบจะสอดเข้ามายุ่งเกี่ยวเพื่อสวัสดิภาพของเยาวชนได้ กิจกรรมในสถานพินิจนั้น รัฐอาจจัดขึ้นเองทั้งหมด หรืออาศัยความร่วมมือในบางเรื่องจากท้องถิ่นหรือองค์กรเอกชน เช่น ด้านการศึกษา นันทนาการ สุขภาพ การประเมินพฤติกรรม การให้คำปรึกษา เป็นต้น
โดยทั่วไป เยาวชนที่ถูกส่งมาสถานพินิจมักชื่อว่าเป็นภัยคุกคามค่อความปลอดภัยสาธารณะ แต่ในบางกรณี เพราะฝ่าฝืนไม่ปฏิบัติตามคำสั่งศาล หนีออกจากบ้าน บริโภคสุรายาเมา หรือกระทำความผิดลหุโทษ เช่น บรรดาที่ถ้าผู้ใหญ่ทำแล้วก็จะถูกควบคุมตัวไว้เพียงยี่สิบชั่วโมง ก็มี
ขบวนการเวทมนตร์ มาจิเรนเจอร์
ขบวนการเวทมนตร์ มาจิเรนเจอร์ หรือในชื่อภาษาญี่ปุ่น มาโฮเซ็นไต มาจิเรนเจอร์ เป็นละครโทรทัศน์โทคุซัทสึ จากละครชุดซูเปอร์เซ็นไตซีรีส์ ลำดับที่ 29 เริ่มฉายที่ญี่ปุ่น เมื่อวันอาทิตย์ที่ 13 กุมภาพันธ์ พ.ศ. 2548 ถึง วันอาทิตย์ที่ 5 กุมภาพันธ์ พ.ศ. 2549 มีจำนวนตอนทั้งหมด 49 ตอน
ในประเทศไทย ได้รับการซื้อลิขสิทธิ์ในรูปแบบการจัดจำหน่ายในรูปแบบ VCD และ DVD โดย โรสวิดีโอ (โรสมีเดียอินเตอร์เทนเมนท์) และใช้ชื่อว่า ขบวนการจอมเวทย์ มาจิเรนเจอร์ และฉายทาง สถานีโทรทัศน์กองทัพบกช่อง 5 (ททบ 5) ในรายการแก๊งการ์ตูน ทุกเช้าวันอาทิตย์ เวลา 7.35-8.00 น. โดยเริ่มฉายในวันอาทิตย์ที่ 18 พฤศจิกายน พ.ศ. 2550, ในปีพ.ศ. 2551 ได้ย้ายเวลาเป็นวันเสาร์แทนจนจบในวันที่ 4 ตุลาคม พ.ศ. 2551 และออกอากาศครั้งสุดท้ายที่ช่อง Gang Cartoon Channel
ลิขิตรักเงินตรา
ลิขิตเงินตรา (The Ultimate Addiction) เป็นละครโทรทัศน์ที่สร้างขึ้นในปี ค.ศ. 2013 นำแสดงโดย หวง จงเจ๋อ, ชาร์รอน ชาน, หู ติ้งซิน, หว่อง ซื่อหยิน, ฉี สื่อชาน, เจียง เหม่ยอี้, โทบี เหลียง, แม็ค จิน, ถัง ปุยอี้ ออกอากาศทางช่อง TVB ในประเทศจีน
เนื้อเรื่อง
จั๋วยวี่ จระเข้ยักษ์แห่งวงการการเงิน เขาสามารถใช้เล่ห์เหลี่ยมทุกวิถีทางเพื่อแสวงหาผลประโยชน์เขาถูกหน่วยสืบสวนคดีธุรกิจเฝ้าจับตามองมาตลอด จั๋วยวี่ ลุ่มหลงในเงินทองและอำนาจจนละเลยครอบครัวและเพื่อนฝูงทำให้ภรรยาและอาจารย์ผู้มีพระคุณต้องจากไป แต่เขาไม่สำนึกผิดแต่กลับทะเยอทะยานหนักกว่าเดิม โจวซินหย่ง พี่ชายของภรรยาที่ตายไปของเขาเป็นเจ้าหน้าที่หน่วยสืบสวนคดีธุรกิจต้องการจับเขามาลงโทษตามกฏหมาย โดยร่วมกับเหอซวงอี๋ หัวหน้าทีม และจือหย่า ลูกน้องสาว ในการค้นหาหลักฐานเดิม โจวซินหย่งหวังให้จือหย่า ผู้เป็นลูกน้องช่วย แต่สุดท้ายจือหย่าได้ลาออกไปทำงานกับจั๋วยวี่เธอได้รับความไว้วางใจทั้งจากจั๋วยวี่ และภรรยาเธอ ได้ช่วยในการต่อสู้กับไฉเพ่ยซวิน หญิงเหล็กแห่งวงการหุ้นจือหย่าแทบจะเป็นผู้บงการหมากทั้งกระดาน ความเหิมเกริมของจั๋วยวี่ยิ่งทวีคูณในสนามรบแห่งวงการการเงิน ซึ่งเต็มไปด้วยการเข่นฆ่า สุดท้ายแพ้ชนะ ใครจะเป็นผู้กำหนด
เจ็ดรณรัฐ
เจ็ดรณรัฐ (戰國七雄) หมายถึงเจ็ดรัฐชั้นนำระหว่าง ยุครณรัฐ (c. 475-221 ปีก่อนคริสตกาล) ของประวัติศาสตร์จีนประกอบไปด้วย
ระหว่างยุครณรัฐ หลายรัฐระดมทรัพยากรในการปฏิรูปทั้งการทหาร เศรษฐกิจ และการปกครองขนานใหญ่ นำไปสู่การสู้รบที่รุนแรงขึ้นในยุคนี้ แต่ก็นำไปสู่การพัฒนาเศรษฐกิจและวัฒนธรรมขนานใหญ่เช่นเดียวกัน
ในเจ็ดรณรัฐ, รัฐฉินเป็นรัฐที่เจริญเติบโตจนแข็งแกร่งและประสบความสำเร็จมากที่สุดเหนือรัฐอื่น ๆ; รัฐหานเป็นรัฐแรกที่ล่มสลายใน 230 ปีก่อนคริสตกาล หรือ พ.ศ. 314 และรัฐฉู่เป็นรัฐสุดท้ายที่ยอมแพ้ใน 221 ปีก่อนคริสตกาล หรือ พ.ศ. 323 อิ๋งเจิ้ง กษัตริย์แห่งรัฐฉินสร้างตำแหน่งใหม่ หวงตี้ (จักรพรรดิ) ขึ้นมา และกลายเป็นจักรพรรดิองค์แรกของจีน ฉินซีฮ่องเต้
เรนโบว์ (อัลบั้มมารายห์ แครี)
อัลบั้ม เรนโบว์ เข้าชาร์ตบิลบอร์ดครั้งแรกที่อันดับที่ 2 ด้วยยอดขาย 323,000 แผ่น และอยู่ในชาร์ตทั้งสิ้นนาน 35 สัปดาห์ (เข้าชาร์ทใหม่ 1 ครั้ง) อัลบั้มนี้ขึ้นอันดับ 1 ในประเทศฝรั่งเศส และขึ้นอันดับ 1 ใน ชาร์ตยูไนเต็ดเวิลด์ ยอดขาย (ณ ปี พ.ศ. 2548) ในอเมริกาขายได้ 3 ล้านชุด และ 8 ล้านชุดทั่วโลก
เรนโบว์ มีเพลงอันดับ 1 ในอเมริกา 2 เพลงคือ "Heartbreaker" และ "Thank God I Found You" ส่วนเพลง "Against All Odds (Take a Look at Me Now)" เพลงเก่าของ ฟิล คอลลินส์ ในอังกฤษได้ร้องร่วมกับวงบอยแบนด์ เวสท์ไลฟ์ เพลงนี้สามารถขึ้นอันดับ 1 ในอังกฤษ
วัดบ้านแพน
วัดบ้านแพน เป็นวัดราษฏร์ ตั้งอยู่บนริมฝั่งแม่น้ำน้อย เลขที่ 125 หมู่ที่ 1 ตำบลสามกอ อำเภอเสนา จังหวัดพระนครศรีอยุธยา สังกัดคณะสงฆ์มหานิกาย
อาณาเขต
บริเวณพื้นที่ตั้งวัดบ้านแพนแต่เดิมนั้นเป็นที่ราบลุ่ม อยู่ริมแม่น้ำน้อย มีเนื้อที่ 34 ไร่ 1 งาน 67 ตารางวา โฉนดที่ดินเลขที่ 15300 มีมีที่ธรณีสงฆ์ จำนวน 14 แปลง เนื้อที่ 151 ไร่ 2 งาน 21 ตารางวา มีอาณาเขต ดังนี้
ประวัติ
เดิมชื่อวัดจันทรคูหาวาส สันนิษฐานว่าสร้างขึ้นในรัชสมัยของสมเด็จพระเจ้าอยู่หัวบรมโกศ แห่งกรุงศรีอยุธยา ราวปีพ.ศ. 2280 ภายหลังจากการเสียกรุงศรีอยุธยาครั้งที่ 2 ในปีพ.ศ. 2310 แล้ว วัดบ้านแพนคงได้รับความเสียหายเป็นอย่างมาก เนื่องจากพื้นที่บริเวณนี้อยู่บนเส้นทางเดินทัพของกองทัพพม่า เวลาต่อมาเมื่อพระยาตาก ได้กอบกู้เอกราช และปราบดาภิเษกขึ้นเป็นพระมหากษัตริย์ แห่งกรุงธนบุรี ก็ทรงเร่งฟื้นฟูทำนุบำรุงบ้านเมืองเป็นการใหญ่ ทั้งในส่วนของกรุงธนบุรี ที่ทรงใช้เป็นพระนครหลวงราชธานีแห่งใหม่ และในส่วนของกรุงศรีอยุธยาเดิม วัดบ้านแพนก็เช่นเดียวกัน ได้รับการบูรณปฏิสังขรณ์ใหม่ เมื่อพ.ศ. 2320 ในสมัยกรุงธนบุรี แต่มิได้ระบุไว้ว่าใครเป็นผู้ดำเนินการ ภายหลังเมื่อย้ายพระนครมายังกรุงรัตนโกสินทร์จึงได้รับพระราชทานวิสุงคามสีมาเมื่อปีพ.ศ. 2325 ปัจจุบันสิ่งที่ยังหลงเหลือมาจากอดีต คือ พระประธานในอุโบสถ ที่ชาวบ้านเรียกว่า หลวงพ่อเพชร เป็นพระพุทธรูปศิลาแลง ศิลปะอู่ทอง
พื้นที่ตั้งวัด  บริเวณที่ตั้งวัดแต่เริ่มสร้างเป็นที่ราบลุ่ม  อยู่ริมแม่น้ำแควน้อย  แขวงขุนเสนา  ต่อมาในสมัยรัชกาลที่ 3  แห่งกรุงรัตนโกสินทร์ ได้มีการแบ่งขอบเขตพื้นที่การปกครองแขวงเสนา  ออกเป็น แขวงเสนาใหญ่  และแขวงเสนาน้อย  โดยพื้นที่อำเภอเสนาเป็นส่วนหนึ่งของแขวงเสนาใหญ่   ครั้นเมื่อ พ.ศ. 2438  ในสมัยรัชกาลที่  5 แห่งกรุงรัตนโกสินทร์  สมัยเริ่มระยะแบ่งการปกครองเป็นแบบมณฑลเทศาภิบาล  สมเด็จพระเจ้าบรมวงศ์เธอ  กรมพระยาดำรงราชานุภาพ  เสนาบดีกระทรวงมหาดไทย  ทรงดำริเห็นว่าแขวงเสนา  มณฑลกรุงเก่า  ถึงแม้จะแบ่งขอบเขตแล้วก็ตาม  แต่ก็ยังปรากฏว่ามีพลเมืองมาก  ท้องที่กว้าง จึงให้ผู้รักษากรุงในขณะนั้น จัดแบ่งเขตพื้นที่เสียใหม่ให้เหมาะสมยิ่งขึ้น  จึงแบ่งพื้นที่แขวงเสนาใหญ่  ออกเป็น 2  ตอน  คือ ตอนเหนือ  เรียกว่า  อำเภอเสนาใหญ่ ต่อมาเป็นอำเภอผักไห่ และตอนใต้  เรียกว่าอำเภอเสนากลาง  ต่อมาเปลี่ยนเป็นอำเภอเสนา   ปัจจุบันวัดบ้านแพน  ตั้งอยู่เลขที่  125  หมู่ที่  1  ตำบลสามกอ อำเภอเสนา จังหวัดพระนครศรีอยุธยา
ชื่อบ้านนามเมือง
มูลเหตุของการตั้งชื่อวัดนั้น ตำนานเก่าแก่ของท้องถิ่นบอกเล่าไว้ว่า แต่เดิมมีสำเภาใหญ่ล่องมาทางคลองรางจระเข้โดยหารู้ไม่ว่า บริเวณปากคลองนี้มีกระแสน้ำวนเชี่ยวกราก เรือสำเภาจึงเสียการทรงตัว กระแทกเข้าริมตลิ่ง แล้วบ่ายหัวไปอีกทาง สำเภากระแทกเข้ากับทุกอย่างที่ขวางหน้าอย่างไร้ทิศทาง จนเรือล่วงเข้าสู่ท้ายคลองจึงจมลงอย่างสงบนิ่ง มีเพียงเสากระโดงโผล่ขึ้นเหนือน้ำ ส่วนข้าวของและสัมภาระที่ติดมากับเรือต่างลอยกระจายอยู่ทั่วไป ชาวบ้านที่เห็นเหตุการณ์ ต่างเข้าช่วยเหลือตามกำลัง ส่วนหนึ่งลากเอาเสื่อลำแพนที่ลอยไปติดเนินดินขึ้นตากแดดจนแห้ง ภายหลังจึงเรียกชื่อแห่งนั้นว่า “บ้านแพน”ส่วนกกที่ลอยไปติดใกล้โคกใหญ่ชาวบ้านได้ช่วยกันนำตากบนโคก จึงเรียกบริเวณนั้นว่า “โคกเสื่อ” ส่วนพ่อค้าสำเภา หลังจากเรืออับปาง ก็ตัดสินใจสร้างวัดขึ้นเพื่อเป็นจุดเตือนใจในสัจธรรมของชีวิต และนำเสากระโดงเรือตั้งไว้เป็นสัญลักษณ์ แล้วขนานนามวัดว่า “วัดเสากระโดงทอง” บริเวณที่นำเสื่อลำแพนไปตากนั้น เป็นพื้นที่ในการครอบครองของวัดจันทรคูหาวาส ซึ่งเป็นวัดเก่าแก่สร้างมาแต่ครั้งกรุงศรีอยุธยา ต่อมาชาวบ้านจึงเปลี่ยนชื่อวัดเป็น “วัดบ้านแพน” ส่วนเนินดินนั้นเมื่อสายน้ำเปลี่ยนทิศทางผ่านมายังจุดนั้น จึงกลายเป็นชุมทางเรือและการค้าขาย ปัจจุบันเป็นที่ตั้งของที่ว่าการอำเภอเสนา
อ้างอิง
1.http://www.thailandtemples.org/watbanpan/index.html
Agapanthus
Agapanthus เป็นสกุลในอนุวงศ์ Agapanthoideae ของวงศ์พืชดอก Amaryllidaceae ชื่อนี้ได้มาจากภาษากรีก: ἀγάπη ( agapē - "รัก"), ἄνθος ( anthos - "ดอกไม้")
Agapanthus บางสายพันธุ์มีชื่อสามัญคือ ลิลลี่แห่งแม่น้ำไนล์ (lily of the Nile) หรือ ลิลลี่แอฟริกา (African lily) ในสหราชอาณาจักร อย่างไรก็ตามพวกมันไม่ใช่ทั้งลิลลี่และสปีชีส์ทั้งหมดนั้นก็ไม่ได้มีถิ่นกำเนิดในอัฟริกาส่วนใต้ (แอฟริกาใต้, เลโซโท, สวาซิแลนด์, โมซัมบิก) ถึงแม้ว่าบางสปีชีส์จะถูกนำมาปลูกในที่ต่าง ๆ ทั่วโลก (ออสเตรเลีย บริเตนใหญ่ เม็กซิโก เอธิโอเปีย จาเมกา เป็นต้น)
รายชื่อผู้นำประเทศ พ.ศ. 2560
นี่คือ รายชื่อของผู้นำประเทศของประเทศต่าง ๆ ในปี พ.ศ. 2560
รถไฟใต้ดินเฉิ่นหยาง สาย 2
รถไฟใต้ดินเฉิ่นหยาง สาย 2 เป็นเส้นทางรถไฟฟ้าในนครเฉิ่นหยาง มณฑลเหลียวหนิง ประเทศจีน เปิดให้บริการวันที่ 9 มกราคม ค.ศ. 2012 ระยะทาง 21.86 กิโลเมตร จำนวนสถานี 19 สถานี
โลกาวินาศ
โลกาวินาศ อาจหมายถึง
เอ็มมา วอตสัน
เอ็มมา ชาร์ล็อต ดูแอร์ วัตสัน (Emma Charlotte Duerre Watson; เกิด 15 เมษายน ค.ศ. 1990) เป็นนักแสดง นางแบบ และนักกิจกรรมหญิงชาวบริติช เกิดในปารีสและเติบโตในออกซฟอร์ดไชร์ วอตสันเข้าเรียนโรงเรียนดรากอนสกูลขณะเป็นเด็ก และเรียนการแสดงที่โรงเรียนสเตจโคชเธียเตอร์อาตส์ สาขาออกซฟอร์ด เธอเป็นที่จดจำจากบทบาทการแสดงในบทเฮอร์ไมโอนี เกรนเจอร์ ในภาพยนตร์ชุดแฮร์รี่ พอตเตอร์ ปรากฏตัวในภาพยนตร์แฮร์รี พอตเตอร์แปดภาคตั้งแต่ปี พ.ศ. 2544-2554 โดยก่อนหน้านั้นเธอเคยแสดงเฉพาะละครในชั้นเรียน แฟรนไชส์ แฮร์รี พอตเตอร์ ทำให้วอตสันมีชื่อเสียงทั่วโลก ได้รับคำยกย่อง และรายได้มากกว่า 10 ล้านปอนด์ เธอยังคงรับงานแสดงนอกจากภาพยนตร์แฮร์รี พอตเตอร์ อีก เรื่องแรกคือพากย์เสียงในภาพยนตร์ การผจญภัยของเดเปอโร และปรากฏในภาพยนตร์โทรทัศน์ฉบับดัดแปลงจากนวนิยายเรื่อง รองเท้าบัลเลต์ ตั้งแต่นั้นมา เธอได้รับบทในภาพยนตร์เรื่อง วัยป่วนหัวใจปึ้ก และวัยร้าย วัยลัก ได้รับบทเป็นตนเองในฉบับ "เกินจริง" ปรากฏตัวชั่วครู่ในภาพยนตร์ วันเนี๊ย...จบป่ะ และรับบทเป็นบุตรบุญธรรมของตัวละครหลักในเรื่อง โนอาห์ มหาวิบัติวันล้างโลก
ตั้งแต่ พ.ศ. 2554 ถึง 2557 วอตสันแบ่งเวลาระหว่างงานภาพยนตร์กับการศึกษาต่อที่มหาวิทยาลัยบราวน์และวิทยาลัยวูสเตอร์ ออกซฟอร์ด และจบการศึกษาจากมหาวิทยาลัยบราวน์ ระดับปริญญาตรีในสาขาวรรณกรรมอังกฤษในเดือนพฤษภาคม พ.ศ. 2557 งานนางแบบของเธอเป็นโครงการรณรงค์ของบริษัทเบอร์เบอรี และลังโกม เธอยังช่วยออกแบบเสื้อผ้าในนามของที่ปรึกษาด้านแฟชั่นให้กับพีเพิลทรีด้วย ในปี พ.ศ. 2557 เธอได้รับเกียรติจากรางวัลแบฟตา โดยชนะรางวัลสาขาศิลปินบริติชแห่งปี ในปีเดียวกันนั้น เธอได้รับแต่งตั้งให้เป็นทูตสันถวไมตรีขององค์การเพื่อสตรีแห่งสหประชาชาติ และช่วยริเริ่มโครงการรณรงค์ฮีฟอร์ชี (HeForShe) ที่รณรงค์ให้ผู้ชายสนับสนุนความเท่าเทียมทางเพศ